b'\n_START_ARTICLE_\nMegasoma mars\n_START_SECTION_\nUtseende\n_START_PARAGRAPH_\nEn meget stor (hannen opptil 120 millimeter inkludert hornet) og tung bille. Som vanlig blant hornbiller er hannene mye st\xc3\xb8rre enn hunnene og har lange horn p\xc3\xa5 hodet og pronotum som hunnene mangler. Billen er glinsende svart, hos hunnen er pronotum noe ruglete og matt. Kroppsformen er noe avflatet. Hannen har et langt og krumt horn p\xc3\xa5 hodet, dette er litt oppoverb\xc3\xb8yd. P\xc3\xa5 pronotum er det et forholdsvis langt, spisst horn p\xc3\xa5 hver side, disse er tynnere og plassert lenger ute mot siden enn hos den ellers lignende arten Megasoma actaeon. I midten er den en liten stripe av gule h\xc3\xa5r. Beina er forholdsvis lange, f\xc3\xb8ttene med skarpe kl\xc3\xb8r.\n_START_SECTION_\nLevevis\n_START_PARAGRAPH_\nHannene bruker hornene p\xc3\xa5 hodet og pronotum til \xc3\xa5 kjempe om hunnene. De pr\xc3\xb8ver \xc3\xa5 gripe motstanderen mellom hornet p\xc3\xa5 hodet og det p\xc3\xa5 pronotum, og vippe ham over p\xc3\xa5 ryggen. Billene er sv\xc3\xa6rt sterke for sin st\xc3\xb8rrelse._NEWLINE_Larvene lever i jorden og bruker 1-2 \xc3\xa5r p\xc3\xa5 utviklingen._NEWLINE_De voksne billene spiser gjerne r\xc3\xa5tnende frukt.\n_START_SECTION_\nUtbredelse\n_START_PARAGRAPH_\nArten er utbredt i tropiske deler av S\xc3\xb8r-Amerika.'